《答问诗十二篇寄呈满子权其十谢龙水车》
宋代·王令

神龙谢水车，吾语尔来前。
尔虽用於人，我亦用於天。
在物固不同，於用岂殊然。
水下高田乾，尔能俯水取。
假人不尔用，尔受田责否。
吾身虽为龙，动亦天所主。
天犹不有命，我安事为雨。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。